Asmund Bjørken
Store norske leksikon,Kunst og estetikk,Musikk,Jazz,Norske jazzutøvere og -ensembler, 1920 – 1980
Asmund Bjørken var en norsk trekkspiller og altsaksofonist. Han var en fremtredende utøver innen både gammeldans og jazz.
Bakgrunn Bjørken var født og oppvokst i Verdal. Han spilte i gammaldansensembler og ble kjent som jazzutøver på trekkspill ved konserter og klubbjobber i Steinkjer og Trondheim med egne små grupper fra 1953 og utover. I 1955 deltok han med Trondheimsgruppa The Modern Jazz Quintet ved jazzamatørenes NM og fikk andre solistpris. Året etter stilte han på mesterskapet med egen kvartett med Steinkjer-musikere. Bjørken ble sterkere knyttet til jazzmiljøet i Trondheim, og spilte blan annet i John Kongshaugs kvintett midt på 1950-tallet. Han flyttet til Trondheim høsten 1957.Midt i 1950-årene begynte Bjørken også å spille altsaksofon etter forbilder fra bebop, og han oppnådde andreplass på det instrumentet i Jazz Society's musikeravstemning i 1957. Faste ensembler Fra 1958 ledet Bjørken regelmessig egne band; en kvartett i 1958–1961 (som blant annet opptrådte på Molde Jazzfestival i 1961), en kvintett i 1962–1966 (Moldejazz, 1962), og en sekstett i 1966–1981 (flere Molde-festivaler, 1966–1979). Faste medspillere har blant annet vært trommeslageren Kjell Johansen (1958–1979 og fra 1981), tenorsaksofonisten Kalle Holst (fra 1959), bassistene Jarle Krokstad (1958-1966) og Bjørn Alterhaug (fra 1966).Deretter var han med i mer sporadiske grupper. Fra 1978 spilte han i Bjørn Krokfoss oktett og fra 1982 i Krokfoss kvartett. I 1987–1989 var han med i Øvre Singsaker Tradband. Tilbake i Verdal I 1995 flyttet Bjørken tilbake til Verdal, men hans adresse i Verdal hindret på ingen måte hans deltakelse i jazzlivet i Trondheim og Trøndelag for øvrig.Ved siden av jazzmusikken gledet han i alle år et stort publikum med swingende gammaldans. Utgivelser (utvalg) Accordeon to my heart (1976)  Takter med tæl (Asmund Bjørken Gammeldansorkester, 1977)  Jazz accordeon my way (1979) Old news (med Bjørn Krokfoss oktett, 1981)  Swingjazz (med Arvid Genius, 1982)  Pot's on (Asmund Bjørkens sekstett, 1992)  Mine komposisjoner (2001)  Bergroser og Frøsøminner (Asmund Bjørkens sekstett med Sven Nyhus, 2008)  Gentle rain on the autumn leaves (Med Autumn leaves og Ola Fjellvikås, 2009)  Bjørken medvirket dessuten på Terje Bjørklunds album Yesterday song i 1980 (utgitt, 2014). Utmerkelser Buddy-prisen, 1972 Les mer i Store norske leksikon jazz jazz i Norge